ሰደብዳቤው በግልባጭ የደረሳቸው የቅ/ሲኖዶስ ዋና ጸሐፊ ብፁዕ አቡነ ሕዝቅኤል በሕገ ቤተ ክርስቲያን አንቀጽ 30 ቁጥር 17 እና 18 መሠረት÷ “በኢትዮጵያ ኦርቶዶክስ ተዋሕዶ ቤተ ክርስቲያን ጠቅላይ ቤተ ክህነት ጽ/ቤት ሥር በሚገኝ በኮሚሽን ወይም በመምሪያ ወይም በድርጅት ወይም በት/ቤት ወይም በሌላ የሥራ ዘርፍ ስም የተከፈቱትን የባንክ ሒሳቦች በቅዱስ ሲኖዶስ ዋና ጸሐፊና በጠቅላይ ሥራ አስኪያጁ ከሁለቱ ከአንደኛው ጋራ በጣምራ ፊርማ ያንቀሳቅሳል፤” ስለሚል “ሥራውን ለማቀላጠፍ” በሚል ያለቅዱስ ሲኖዶስ ፈቃድና ውሳኔ የተጻፈው የብፁዕ አቡነ ገሪማ ፈራሚነት እንዲነሣ ለፓትርያርኩ በጻፉት ደብዳቤ ይጠይቃሉ፡፡ ብፁዕ ዋና ሥራ አስኪያጁ አቡነ ፊልጶስም ይህንኑ በመድገም አባ ጳውሎስ ሕገ ቤተ ክርስቲያኑን ተመልክተው የማስተካከያ ደብዳቤ እንዲጻፉ ያሳስባሉ፡፡